Subject: Harjutuskohtu võistluse toetamine
From: "Harjutuskohtu Selts" <[email-masked]>
To: "Justiitsministeerium" <[email-masked]>
Date: Tue, 28 Oct 2025 13:39:02 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Mittetulundusühingul Eesti Harjutuskohtu Selts on hea meel korraldada 2026. 
aastal juba 29. Eesti Harjutuskohtu võistlust. EHKS-i korraldatav 
harjutuskohtuvõistlus on väärikaim ja kõige pikema ajalooga 
harjutuskohtuvõistlus Eestis, millest on õpingute ajal osa võtnud mitmed 
tänaseks päevaks tippjuristideks saanud tudengid.

Eesti Harjutuskohtu võistlusel osalemine võimaldab täiendada andekate 
juuratudengite akadeemilist õigusharidust, pakkudes neile võimalust oma 
teadmised, argumenteerimisoskused ja esinemisjulgus praktiliselt proovile 
panna. Siiski ei ole võistlust võimalik korraldada heade toetajate ja 
koostööpartnerite abita. Sellest tulenevalt edastame Teile manusesse lisatud 
sponsorlustaotluse XXIX Eesti Harjutuskohtu võistluse toetamiseks.

Eelmistel aastatel on Justiitsministeerium ja Eesti Harjutuskohtu Selts 
sõlminud toetuse kasutamise lepingu, mille oleme valmis ka sel aastal 
sõlmima. Eelmise aasta harjutuskohtu võistluse toetuse kasutamise lepingu nr 
4-7/24-96-1 p 3.2 kohaselt peame esitama toetuse kasutamise aruande kümne 
tööpäeva jooksul peale aruandeperioodi (02.01.2025 - 02.12.2025) lõppemist. 
Ehkki aruande esitamise tähtaeg pole veel saabunud, edastame aruande juba 
hetkel koos lepingu sõlmimise ettepanekuga, sest Teie toetuse arvel tehtud 
kulutused eelmise aasta harjutuskohtu võistluse raames on selgunud. Manuses 
leiate sponsorlustaotluse ning digiallkirjastatud konteineri toetuse 
kasutamise aruande, selles kajastatud arvete ja maksekorraldustega.

-- 

Lugupidamisega
EHKS korraldusmeeskond

Eesti Harjutuskohtu Selts
Näituse 20, Tartu, 50409
http://harjutuskohus.ee/

  <https://ci3.googleusercontent.com/mail-sig/AIorK4z7P_rltdGG9Cc271QU2xcUArpwRi-pTpuPX9nTS7UEvmZLBFgLLV_e15nqJGhQa6ey5JmZ6CY>